రంజిని

రంజినిగా సుపరిచితురాలు అయిన సాషా సెల్వరాజ్, సింగపూర్‌లో జన్మించిన నటి. ఆమె భారతీయ తమిళం, మలయాళ చిత్రాలలో ఆమె పాత్రలకు పేరుగాంచింది. ఆమె తెలుగులో కూడా కొన్ని సినిమాలు చేసింది. ఆమె 1985 నుండి 1992 వరకు ప్రముఖ నటి.

1985లో భారతీరాజా దర్శకత్వం వహించిన ముతల్ మరియాతై అనే తమిళ చిత్రం ద్వారా ఆమె సినీరంగప్రవేశం చేసింది. 1987లో, ఆమె లెనిన్ రాజేంద్రన్ రూపొందించిన స్వాతి తిరునాళ్ అనే ట్రావెన్‌కోర్ పాలకుడిపై బయోపిక్‌లో నటించింది. ఆమె నటించిన మలయాళ చిత్రం చిత్రమ్ (1988), దీనికి ప్రియదర్శన్ రచన, దర్శకత్వం వహించాడు. కాగా, ఈ చిత్రం నేటికీ మలయాళ చలనచిత్ర పరిశ్రమలో అనేక రికార్డులతో పాటు భారీ బాక్సాఫీస్ విజయంగా చెప్పుకోతగ్గది.

మోహన్‌లాల్, రంజిని మలయాళ చిత్రసీమలో ఒక జంటగా పరిగణించబడ్డారు, ఎందుకంటే వారి చిత్రాలన్నీ కమర్షియల్‌గా విజయం సాధించాయి. శ్రీనాథ్ రాజేంద్రన్ దర్శకత్వం వహించిన కూతరా (2014)తో రెండు దశాబ్దాల విరామం తర్వాత తిరిగి ఆమె రెండో ఇన్నింగ్స్ మొదలుపెట్టింది.

 ప్రారంభ జీవితం 
సాషా సెల్వరాజ్ సింగపూర్‌లో నాల్గవ తరం నివాసితులైన సెల్వరాజ్, లిల్లీలకు జన్మించింది, వీరికి తమిళనాడులోని తిరునెల్వేలి నుండి మూలాలు ఉన్నాయి. ఆమె తన తండ్రి స్నేహితుడైన ప్రముఖ దర్శకుడు భారతీరాజా ద్వారా సినిమాలకు పరిచయమైంది. భారతీరాజా తన 1985 చిత్రం ముతాల్ మరియాతై కోసం రంజిని అనే స్క్రీన్ పేరు పెట్టాడు.

 వ్యక్తిగత జీవితం 
లండన్‌లో, రంజిని క్రెడిట్ మేనేజ్‌మెంట్‌లో డిగ్రీ చేసింది. ఆ తరువాత, ఆమె న్యాయ పట్టా పొందింది. ఆమె కొద్దికాలం బీబీసీలో పనిచేసింది. ఆమె న్యాయవాది వృత్తితోపాటు కేరళలోని కొచ్చిలో ఒక విదేశీ విద్యాసంస్థలో జాయింట్ డైరెక్టర్‌గా పనిచేస్తోంది. ఆమె వన్యప్రాణులు, పర్యావరణ కార్యకర్త కూడా.

ఆమె మలయాళీ వ్యాపారవేత్త పియర్ కొంబారాను వివాహం చేసుకుంది. 

 ఫిల్మోగ్రఫీ 

 తెలుగులో ఆమె నటించిన చిత్రాలు 
సంవత్సరంసినిమాపాత్ర1987బ్రహ్మ రుద్రులుజ్యోతి1988ఆగష్టు 15 రాత్రిశీల1989పోలీస్ రిపోర్ట్లక్ష్మి1989మా ఇంటి మహరాజు1989పాపే మా ప్రాణంమేరీ

 మూలాలు 
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ టెలివిజన్‌ నటీమణులు
వర్గం:తెలుగు సినిమా నటీమణులు
వర్గం:తమిళ టెలివిజన్‌ నటీమణులు